Downloaded from YTS.MX
Official YIFY movies site: YTS.MX
Živimo u računarski programiranoj stvarnosti,
a to jedino prepoznajemo prilikom promena varijabli,
kada se dogodi promena u našoj stvarnosti.
Ako vam je ovaj svet loš, treba da vidite druge.
Kada je pisac naučne fantastike Filip K. Dik zamislio
da je čitav svet računarski program
i da zapravo živimo u simulaciji
predvideo je priču jedne od najuticajnijih saga
poslednjih 20 godina:
Matriksa.
A danas je stvarnost sustigla tu ideju, zar ne?
Računari su postali naši dodaci,
avatari nam omogućavaju drugi život u virtuelnom svetu,
a čak je i pojam "Matriks" ušao u naše rečnike.
Zapitate se da ne živimo već u Matrici.
Kroz četiri filma, Matriks je nadišao područje kinematografije,
i postao je kulturni i sociološki fenomen.
Serijal je prikazao izazove
i teskobu digitalnog doba na neviđen način.
Imao je ogroman uticaj na našu generaciju.
Povezana, hibridna generacija koje neprekidno ispituje stvarnost
do tačke paradoksa.
MATRIKS GENERACIJA
Dolazimo iz 80-ih, odrasli smo na televiziji i prvim video igrama,
ali bez telefona ili interneta.
Mnoge je privukao melanholični grandž grupe Nirvana
ili sirovi Rejdž agenst d mašin,
protestni bendovi koji su kritikovali američki način života.
Kada je Matriks izašao, bili smo sumnjičavi,
očekivali smo banalni akcioni blokbaster, po isprobanoj formuli.
Ali dobili smo stvarno zagonetan film.
Pri izlasku iz bioskopa, svako je imao svoje tumačenje filma.
Poput Nea, pitali smo se šta nam se upravo dogodilo.
Film je izazvao estetski šok koji je bio kao izazov.
Uz to, muzika u filmu je bila iz naše generacije, što nam se svidelo.
Kad je objavljen u martu '99. godine, bojali smo se računarske katastrofe.
Tzv. "problem 2000. godine" pretio je opštom apokalipsom,
jer računari nisu mogli da pređu u treći milenijum.
Iako se ništa nije dogodilo i mašine nisu preuzele svet,
bio je to prvi put da je digitalna tehnologija
imala kapacitet da promeni stvarnost na globalnom nivou.
HITAN SASTANAK SVETSKIH VOÐA U UN
Matriks su režirale sestre Vačovski.
On prikazuje distopiju u kojoj veštačka inteligencija porobljava ljude
tako što ih uzgaja zbog energije.
Mašine drže ljude u miru unutar Matrice
stvarajući simuliranu stvarnost, iluziju.
Borci protiv sistema, grupa pobunjenika u razrušenom svetu,
hakuje virtuelni svet da preuzmu nadzor nad stvarnošću.
Ušli smo.
Priča prati buđenje Nea, hakera kojeg glumi Kijanu Rivs.
Njegov duhovni vodič, Morfijus, daje mu težak izbor:
hoće li posumnjati u ono što mu je rečeno da je stvarnost.
Uzmi plavu tabletu i priča se završava.
Probudićeš se u krevetu i verovaćeš u šta god želiš.
Uzmi crvenu tabletu i ostaješ u Zemlji snova,
a ja ću ti pokazati koliko duboko ona ide.
Zapamti, nudim ti samo istinu, ništa više.
Ovo nije stvarno.
Šta je stvarnost? Kako je definišeš?
Kroz put svog junaka,
film ispituje odnos ljudi i mašina,
ali i poroznost između stvarnog i virtuelnog.
Neo ne uspeva da razlikuje istinu od laži.
On je Taj, kao što se misli, ili je on samo običan čovek?
Jesu li mašine oličenje zla ili su poput njega?
Film je postigao svetski uspeh.
Osvojivši četiri Oskara, pokrenuo je seriju animiranih filmova
koje su režirali neki od najboljih reditelja tog žanra...
AniMatriks.
Film je imao dva nastavka,
"Matriks 2" i "Matriks 3".
Matriks univerzum je nastavio da se širi stripovima
i video igrama.
Zamišljeni kao multimedijalni projekat, radovi su se nadopunjavali.
Matriks je postao prošireni univerzum, baš poput svog prethodnika...
ZVEZDANI RATOVI
Ali više od svega, obe sage bave se filozofskim temama
kroz junake na zadatku da otkriju sami sebe.
Nema pokušaja.
Baš kao što su Zvezdani ratovi dozvali Hladni rat
svojom borbom dobra protiv zle galaktičke imperije,
Matriks je odraz ere u kojoj tehnologija
vodi ka najboljim, ali i najgorim ishodima.
Devedesete su bile prožete teskobom prema tehnologiji.
U filmu "Čudni dani", ljudi su mogli da snimaju zločine
pravo iz svoje moždane kore.
"Kosač" nas je poveo na prvo putovanje virtuelnom stvarnošću.
Poput glavnog lika u "Trumanovom šouu",
koji je zatočen u rijaliti šouu od rođenja.
Što nam mašine više pomažu, više gubimo kontrolu nad životom.
Ali postoji nešto posebno u vezi s Matriksom.
Poput Nea, koji koristi softver da svoj avatar nauči borilačkim veštinama,
Matriks je na neki način proširen film,
nabijen popularnom kulturom tog doba.
Mislim da mu se sviđa! - Da.
Na sagu je uticala sajberpank naučna fantastika,
počevši od "Blejd ranera" Ridlija Skota prema priči Filipa K. Dika.
Dekard se bori protiv replikanta, androida stvorenog prema čoveku.
Neo se, s druge strane, bori protiv agenta Smita,
koji poprima ljudski oblik, iako je računarski program.
Filmovi su vizuelno nadahnuti "Tek noarom",
koji spaja naučnu fantastiku s filmom noar.
"Mračni grad" je primer tog žanra.
Neki setovi iz tog filma korišćeni su u Matriksu.
Oslanja se i na reference iz stripova,
prvenstveno na ilustracije Granta Morisona u "Nevidljivima",
koji su poslužili kao direktna inspiracija.
Matriks takođe koristi nadahnuća iz Azije.
To je prvi film koji otvoreno pozajmljuje iz japanskih anima,
prvenstveno "Duha u oklopu",
koji je nadahnuo grafički izražaj,
teme i međusobni uticaj između organskog i mehaničkog.
Filmska verzija iz 2017. zadržala je duh originalnog remek-dela.
I u Matriksu je telo oklop koji može da se menja.
I konačno, reference na hongkonške akcione filmove su očigledne.
Likovi mogu da upravljaju vremenom.
Mogu da ga ubrzaju ili uspore, kao u filmovima Džona Vua,
majstora tog žanra.
Poznate usporene scene pucnjave u "Ubici",
u filmovima "Tvrdokorni" i "Čovek bez lica"
u Matriksu dobijaju novu stilističku dimenziju s bestežinskim telima.
Zapravo, Juen Vu Ping, vodeći hongkonški filmadžija,
zamoljen je da osmisli borbe u stilu video igara.
Čarli Rouz, vodeći novinar PBS-a, je 2003. godine
posvetio poseban program ovoj sagi,
čak i pre izlaska trećeg nastavka.
Tri glavna glumca i producent su raspravljali o fenomenu Matriksa,
posebno njegovom potpuno novom pristupu borilačkim veštinama.
Glumci su sami odigrali sve scene borbe.
Svaki lik u svom stilu.
Šta je to "škorpionov udarac"?
Vil Ping mi je dao taj udarac po imenu "škorpionov udarac",
a njime udaram protivnika nogom preko glave.
Svi smo dobili poteze, svoje karakteristične poteze.
Agent Smit je vrlo agresivan i voli da udara.
Kijanu ima trostruki udarac.
Uzleće i uvek sledi trostruki udarac.
Moj se naziva "orao", gde ovako uzlećem.
Ti potezi takođe definišu naše likove.
Velik uspeh Matriksa leži u preplitanju dva univerzuma
u savršeno skladnu celinu.
Sve kulminira kultnom vizuelnom i zvučnom estetikom.
Matriks pokreće novu eru računarskih specijalnih efekata,
nastavljajući se na sjajne efekte "Terminatora 2",
i realistične dinosauruse Stivena Spilberga.
Poput junaka "Parka iz doba jure",
film se oslanja na našu podvojenost prema tehnologiji.
Spremni smo da pokušamo ponovo.
Mrzim računare.
I ja.
Matriks je imao ograničeni budžet od 60 miliona dolara,
dok su drugi hitovi iz tog vremena, poput "Armagedona",
koštali više nego dvostruko.
Film je istražio inovativne tehnike poput efekta usporenog metka,
koji je postao zaštitni znak filma.
Matriks je nadahnut nizom filmova.
Ti filmovi su takođe upravljali vremenom uz pomoć digitalnih efekata.
"Čarlijevi anđeli",
Spartanci u filmu "300",
i zaustavljeni meci u filmu "Traženi".
Ili Lizbet Salander u sagi "Milenijum",
koja nije mnogo drugačija od Triniti.
Obe su pank butnovnice, vrhunski hakeri i vozači.
Kombinujući parodiju iz "Mrak filma", Simpsonovih i Šreka,
film je postao klasik pop kulture.
U Vavilonu, 23 godine kasnije, Matriks je ušao u Panteon
sedme umetnosti, uz Melijesa, Čaplina, Bergmana, Kjubrika i Kamerona.
Dejmijen Šazel, rođen 1985., donosi nam svoju verziju filmske istorije.
S nepreglednim univerzumom, učenom pričom i blistavom estetikom
uticaj trilogije bio je fantastičan.
Matriks je spojio ljubav prema stripovima
borilačkim veštinama i filozofiji.
Džoel Silver je neortodoksni producent.
Snaga tog neobičnog trojca kojeg je stvorio sa sestrama rediteljkama
omogućio je Matriksu da oživi akcioni žanr
i postane pionir intelektualnih blokbastera.
Kada mu je Čarli Rouz postavio pitanje
koje su se tada svi pitali,
Silver je objasnio kako su sestre Vačovski spojile
uticaje koje su ih definisale.
Šta mislite, zašto je film imao takav uticaj?
Film koji je postavio smer za budućnost?
Zato što su njih dve sjajne u načinu na koji
spajaju sve te uticaje koji su kod njih stvorili
osećaj da postoji drugačiji način na koji mogu da stvaraju,
novi način na koji mogu da ispričaju priču,
novi način korišćenja efekata, kao nikad pre.
I da publika traži nešto više
od pukog akcionog filma,
kakvih sam mnogo snimio.
Matriks zapanjuje jer nas priziva, rezonuje s nama.
Moraš to da pustiš, Neo.
Baš kao za Nea, iskusiti film izaziva istinsko otkriće.
Oslobodi svoj um.
Podstiče nas da oslobodimo umove, da ponovo protumačimo stvarnost,
preinačimo stvarnost i nadiđemo je.
Prefiks "trans" nije trivijalan kad je reč o prvim transrodnim filmadžijama.
Lana i Lili su promenile pol
tek nakon trećeg nastavka Matriksa.
Ali više od svega, "trans" znači odlazak dalje,
dalje od onoga što uzimamo zdravo za gotovo.
Upravo su uz takav duh sestre Vačovski odrasle u 70-im.
Generalno, mi smo deca 20. veka,
a to znači da nas privlači originalnost.
Ona nas je oduvek najviše privlačila.
Uvek nas je uzbuđivalo da vidimo nešto drugačije,
nešto što još nismo videle.
Ako pomislite na Zvezdane ratove, Indijanu Džonsa, Osmog putnika i Terminatora,
oni se zasnivaju na originalnom materijalu napisanom za film,
napisanom da postane film.
Mi smo odrasle u takvoj kulturi,
gde su nas privlačile stvari
koje već nisu ispričane ili viđene.
Matriks je direktno povezan sa 1960-im i 1970-im.
Mladi ljudi su se emancipovali,
odbacivali okove prošlosti,
a pokreti nove kulture su zamišljali nove veze
s drugim ljudima i svetom.
Ja sam Piter Fonda.
Upravo smo završili film koji se bavi pojavom o kojoj se najviše priča,
LSD-om.
Rezultat psihodelije podstakao nas je da razmislimo o stvarnosti,
najviše kroz upotrebu droga poput LSD-a i meskalina.
Kroz halucinacije mogu da se spoje snovi sa stvarnošću.
Na početku Matriksa, Neo se tek probudio
i drugi lik mu već nudi "trip",
tvrdeći da je meskalin jedina prava droga.
Jesi li ikada imao osećaj
kada nisi siguran jesi li budan ili još uvek sanjaš?
Neprekidno. Zove se meskalin. Jedini način da poletiš.
Naredni kadar pokazuje nam tetovažu belog zeca
poput Alisinog vodiča u "Alisa u zemlji čuda".
Zakasnio sam!
Novela Luisa Kerola, koju je Dizni adaptirao 1951.
jeste temeljni psihodelični proizvod.
Moram da izađem. - Ali napolju si.
Molim? - Uveri se sama.
To sam ja. Spavam.
Prikazuje niz halucinacija,
lucidni san koji može da nam podigne svest i oslobodi nas.
Molim te, probudi se! Alisa!
Cela Matriks saga citira to remek-delo,
zamišljeno kao priča o učenju,
kako Neo doslovno prolazi kroz ogledalo kako bi otkrio stvarnost.
Kako znaš razliku između sveta snova i stvarnosti?
Psihodelija je uticala na naučnu fantastiku,
pogotovo u klasiku "2001: Odiseja u svemiru".
Kao dodatak psihodeličnom tripu na kraju,
kultni flim Stenlija Kjubrika
već je predvideo scenario Matriksa
pomoću super-računara koji izdaje čoveka, zloglasnog HAL-a.
Hale, čuješ li me?
Otvori vrata kupole. Hale.
Oprosti, Dejve. Bojim se da ne mogu.
Filip K. Dik, koji je priznao da je pisao pod uticajem droga,
otišao je korak dalje na predavanju 1977.
Zamisao je bila da, kad stvarnost zakaže,
to je potvrda je ona samo iluzija.
Živimo u računarski programiranoj stvarnosti
a to jedino prepoznajemo prilikom promena varijabli,
kada se dogodi promena u našoj stvarnosti.
Šta je to?
Promena varijable, greška u matrici,
savršeno je prikazana kada se ista mačka dvaput pokaže Neu.
Deža vi.
To znači da su mašine otkrile pobunjenike.
Deža vi je obično greška u matrici.
Događa se kad nešto promene.
Ako psihodelija reinterpretira stvarnost kroz droge,
računarska tehnologija je reinterpretira kroz virtuelnu stvarnost.
A LSD je bio ključni element duha Silicijumske doline.
U to doba, pionir računarske umetnosti, Džon Vitni,
stvarao je vizuelne pesme koristeći se računarima.
1970. snimio je niz filmova za Aj-Bi-Em i Kaltek
koje je nazvao Matriks.
Psihodelija i računarska revolucija su povezane.
Esejista i guru LSD-a, Timoti Liri je video lični računar
kao religiju budućnosti.
Mislim da svaki novi sukob s Bogom uvek stvara novu vrstu umetnosti.
A ta nova umetnost,
novi religijski jezik budućnosti će biti elektronski.
Kad su nastupile 80-e,
sajber-svet bio je izvor svih naših fantazija i nada.
Reklama za Mekintoš se oslanja na estetiku Orvelove 1984.
Snimio ju je Ridli Skot
Ovde je totalitarno proročanstvo izvrnuto,
uz obećanje da će nas računari osloboditi, a ne porobiti.
24. januara Epl predstavlja Mekintoš.
I videćete zašto 1984. neće biti poput 1984.
Utopija digitalne revolucije imala je svetlu budućnost.
Iste godine kad je izašao Matriks, Tim Berners-Li,
osnivač interneta, razgovarao je s Čarlijem Rouzom
o humanističkoj prirodi interneta.
Prema njemu, internet kakav danas poznajemo ne bi postojao
da je zamišljen kao privatni sistem.
Kada pitate bilo koga ko ima podatak
da mu pridruži onaj "http" sa nekim URL-om,
vi vi ga pitate da prosledi taj podatak.
Mnogo tražite.
Zato taj podatak mora da bude u univerzalnom prostoru.
Ako je taj podatak važan, moram da mogu da mu pristupim.
Ne možete da pitate nešto generalno, a da stavljate ograničenja.
Ne možete da kažete da je to vaš privatni sistem.
Tako se on ne bi razvio.
Taj prostor za razmenu i deljenje,
besplatan i dostupan svima, omogućava protest.
1999. godine, par meseci pre izlaska Matriksa,
izbila je bitka za Sijetl.
Prilikom treće konferencije STO,
koja se tada odvijala,
krenule su demonstracije protiv nepravednosti ekonomske globalizacije.
Sijetl je bio među prvima koji se mobilisao
i međunarodno kooridinisao putem interneta.
Učestvovalo je preko 400 hiljada ljudi.
Mesto gde je rođen grandž, ali i Majkrosoft i Amazon,
bilo je i mesto prvog pokreta
koji se organizovao putem interneta.
Bio je to početak alternativne globalizacije,
koja je sanjala o odgovornom i poštenom kapitalizmu.
"Borilački klub" je to prikazao sa svojim šizofreničnim,
paranoičnim junakom koji halucinira.
Upoznala si me u vrlo čudnom trenutku mog života.
On je hteo da uništi konzumerizam i slisti banke sa lica zemlje.
Film sestara Vačovski ima i političku dimenziju.
On prikazuje borbu manjina protiv tlačitelja.
U tome je suština trke. Nema veze s vozačima ili automobilima.
Bitna je samo moć pojedinca i moć novca.
Neću da trpim takvo zlostavljanje.
Ustanite.
"V kao vendeta" je 2006. režirao njihov asistent, Dž. Maktig,
a opisuje bunt protiv fašističke države.
Film je postao simbol građanske neposlušnosti
i dao je novo lice hakerima Anonimus.
Nadahnuta duhom 70-ih i nepoverenjem u tehnologiju 90-ih,
trilogija Matriks je rođena usred digitalne revolucije.
Ohrabrujući nas da sagledamo poredak i sumnjamo u stvarnost,
trilogija je stvorila niz kontradiktornih efekata,
koji su pojačani u svetu čija budućnost
postaje sve neizvesnija.
Znam da si tamo. Sada te osećam.
Znam da se bojiš. Bojiš se nas. Bojiš se promene.
Ne vidim budućnost. Nisam došao da ti kažem kako će se ovo završiti.
Došao sam da ti kažem kako će početi.
I da ću ovim ljudima pokazati ono što ne želiš da vide.
Pokazaću im svet bez tebe.
Svet bez pravila i kontrole, bez granica i ograničenja.
Svet gde je sve moguće.
Tebi prepuštam odluku gde ćemo ići.
Između Matriksa I i Matriksa II,
nastupio je novi milenijum uz sudar vatre i čelika.
11. septembra 2001., džihadisti su oteli dva aviona
i zabili ih u tornjeve Svetskog trgovinskog centra,
simbola američke moći.
Najjači film katastrofe nije bio u bioskopima,
on se dogodio u stvarnosti. Stvarnost je nadmašila fikciju.
Takve države i njihovi teroristički saveznici čine osovinu zla.
Prete svetskom miru u potrazi za oružjem za masovno uništenje.
Borba protiv zloglasne "osovine zla" opravdavala je sve,
čak i čiste laži: Oružje za masovno uništenje se nalazi u Iraku,
a zapravo su samo hteli da svrgnu Sadama Huseina.
Pravi rat je ličio na onaj virtuelni.
Snimljen je poput video igre, infracrvenim kamerama
sa zelenim tonovima, poput scena u Matriksu.
Između laži i istine, počele su da se stvaraju teorije zavere.
Nekoliko sati nakon napada, krenule su da kruže glasine na internetu.
Zahvaljujući forumima, blogovima i društvenim mrežama,
svako je mogao da objavljuje podatke.
Samo vam je trebalo mišljenje i publika.
Bio je to internet 2.0.
Trilogija Matriks postala je kultni klasik,
šifrovana serija koja možda nudi odgovore tog vremena.
A ako ste dovoljno tražili, mogli ste da nađete proročanske poruke.
Kao što vidite, pratimo vas već neko vreme, g. Andersone.
Na primer, Neov pasoš ističe 11.9.2001.
Možemo da nagađamo o imenu zgrade gde su držali Morfeusa,
koja ima slova MMI, što je 2001 rimskim brojkama.
Sve je postalo znak, sve je moglo da ima značenje.
Misterija je pojačana činjenicom da sestre Vačovski
nisu komentarisale svoj rad.
Na snimanju emisije Čarlija Rouza njih nije bilo,
što je čudno s obzirom na uspeh filma.
Glumci su postali glasnogovornici, poštujući želje rediteljki
da nikada ne pojednostavljuju njihovu poruku publici.
"Tajm" je stavio film na naslovnicu, ali one nisu htele da razgovaraju.
Žele da ljudi sami razmišljaju. Ne žele...
Da ih vode.
Da, žele da ljudi imaju svoju maštu,
jer dobijate toliko različitih stvari,
ljudi doživljavaju film na različite načine.
To im je važno.
Važno im je da ljudi stvarno uzmu ono što žele.
Ne žele to da definišu za njih.
Žele da ljudi to sami definišu.
Tumačenja idu tako daleko
da su otkrića 2. i 3. epizode prošla neopaženo.
To je nemoguće. Proročanstvo...
To je bila laž.
Jedini nikad nije ništa trebalo da okonča.
Sve je to drugačiji sistem kontrole.
Ali otkrili smo da su Jedini, pobuna
i proročanstvo samo još jedna iluzija.
Žao mi je.
Program koji je stvorila matrica da održi ljudsku nadu i red.
Ali ova era je preuzela priču.
Nakon svega što se dogodilo, kako očekuješ da ti verujem?
Ne očekujem. Očekujem ono što sam uvek očekivala.
Da sami odlučite.
U isto vreme pucali su politički skandali
koji su zbog interneta dobili sve više pažnje.
Osnivač Vikiliksa Džulijan Asanž podelio je tajne vojne dokumente,
koji su otkrili ratne zločine.
Zatim je tajni zviždač, koji živi u Hong Kongu,
razotkrio ogromni američki i britanski sistem za nadzor.
Edvard Snouden, čija borba je prikazana u "Građaninu broj 4".
Poput Morfeusa, on je živeo unutar sistema,
u ovom slučaju sistema CIA i NSA, i pokušavao je da nas probudi,
kako bismo otvorili oči i shvatili da nas sistem
prati kroz naše uređaje.
Zar to nije vredno borbe?
Ono što je opisao novinaru zvučalo je poput distopije.
U SAD-u, ali i ostatku sveta, postoji infrastruktura
koju je NSA izgradila uz pomoć ostalih vlada,
koja presreće svaku digitalnu komunikaciju,
svaku radio komunikaciju.
To je tako mutno. - To nije naučna fantastika.
Saradnički i bratski internet
postoji uz svog đavoljeg rivala.
Dok je demokratizacija informacija omogućila
znatnu kolektivnu inteligenciju, stvorila je i suprotni fenomen,
masovni gubitak činjenica.
Istina postaje tek mišljenje.
Ako internet ujedinjuje i umiruje, on bodri i podele i neslogu.
Zato je jedno od najvažnijih pitanja,
kako naći nešto dobro u svetu s milion govornika?
Poput Snoudena i Asanža koji su naterani u izgnanstvo,
i Aron Švarc će platiti visoku cenu 2011.
Na internet je besplatno stavio milione naučnih članaka.
Ovog branioca slobodne kulture američki sistem je optužio
na mogućih 35 godina u zatvoru i milion dolara kazne.
Zbog pritiska je počinio samoubistvo u 26. godini.
Mesec dana pre suđenja.
Berners Li odaje počast čoveku koji je hteo da proširi izvorni
slobodarski duh interneta.
Aron je mrtav. U ovom ludom svetu smo izgubili mentora, starešinu.
Hakeri za prava, izgubili smo jednog od svojih.
Čak i ono što je bilo jasno, postaje mutno,
poput poruka iza crvene i plave tablete.
Vrednosti se obrću i sada ih američka desnica prihvata.
Novinarka Si-En-Ena, Lori Sigal, vratila se poznatoj sceni iz Matriksa
iz koje je nastala alternativna istina.
Crvena tableta je postala sinonim za ljude koji veruju da su muškarci
diskriminisani u društvu, a ne žene.
Ono što je počelo kao savetovalište za zavođenje, radikalizovano je.
Progutati crvenu tabletu znači prihvatiti
da je sve što su ti rekli o društvu,
polu, rasi i politici laž.
Svet je postao soba za ćaskanje. Mi smo postali vlastiti avatari.
Izvan mreže postajemo oni ljudi koji smo na mreži.
Zahvaljujući Fejsbuku, Tviteru i ostalim gigantima,
ljudi mogu da se izraze i kažu šta misle.
Svako u svom ćošku, svom mehuru, u svojoj matrici.
Obožavanje je krenulo izborom Trampa za predsednika 2016.
Rođen u poslovnoj porodici, postao je zvezda u rijaliti šouu "Pripravnik".
Zdravo, momci. - Pozdrav, g. Trampe.
Dobio si otkaz.
Postao je 45. predsednik SAD-a, uveliko zbog društvenih mreža.
Uz njega je konfuzija između istine i laži dosegla vrhunac,
i okrenula pojam lažnih vesti protiv medija.
Nemojte da ste prosti. - Imate li pitanje?
Nemojte da ste prosti.
Daću vam pitanje. Vi ste lažne vesti.
Princip je jednostavan. Lažne vesti su one s kojima se ne slažem.
Toliko je podelio zemlju da je ujedinio dve strane.
Njegovim protivnicima, on je uspešan agent Smit.
G. Andersone, dobro došli nazad.
Poput Neovog neprijatelja, programa koji je preuzeo Matricu.
Ali za pristrasne, on je Morfeus, onaj koji vodi Nea,
obećava kraj sistema
i podstiče ljude na početku Matriksa 2.
Večeras se ne bojimo.
I na kraju se dogodilo ono što je moralo da se dogodi. U januaru 2021,
potpuno drogirani crvenom tabletom, Trampovci su izveli državni udar.
Idemo do Kapitola
i podržaćemo naše hrabre senatore, kongresmene i kongresmenke.
Jer nećemo preuzeti zemlju slabošću.
Morate da pokažete snagu i budete snažni.
Uvereni da je Džo Bajden namestio izbore,
napali su Kapitol.
To je bio vrhunac 20-godišnje antikulture protiv sistema
i izvrnuto tumačenje Matriksa.
Odjednom počinjete da sumnjate.
Šta ako Tramp i desničari duguju nešto Matriks sagi?
Šta ako je buntovna i napredna trilogija,
uprkos svemu, potpalila desničarsku vatru?
Ako je vreme da umremo, umrećemo.
Ali ako ćemo morati da damo živote zbog tih gadova,
prvo ćemo im priuštiti pakao.
Još gore, zar nekima od nas nisu draže laži od istine?
Poput lika Sajfera, izdajničkog negativca iz prvog filma.
Znam da ovaj odrezak ne postoji.
Znam da mi, kad ga stavim u usta,
Matrica govori mozgu kako je ukusan i sočan.
Znaš šta sam shvatio?
Neznanje je blaženstvo.
Baš poput sajberpank priča,
zar nisu velike kompanije, ne samo saučesnici,
nego pravi pobednici tog haosa?
Zar nije Ilon Mask, tajkun i vlasnik Pejpela, Tesle, SpejsEksa i Tvitera
podržavao Trampa?
Isti onaj Mask koji veliča vrline transhumanizma,
poboljšanje ljudi kroz tehnologiju
i onaj koji se šali s mamom na snimanjuUživo subotom uveče .
Pretvorili ste igricu o svemiru u stvarnost.
Osim ako ne smatrate da je naša stvarnost video igra,
a mi smo samo računarske simulacije
koje igraju tinejdžeri s neke druge planete.
To je veliki Ilon.
Poput njegovih bogatih kolega iz Silicijumske doline,
i on se sprema za apokalipsu, smišljajući luksuzni bunker.
Nikad se ne zna...
Kad su se Mask i Trampova kćerka posvađali na Tviteru,
koristeći crvenu tabletu kao simbol njihove borbe,
Lili je prekinula ćutanje sestara Vačovski
i reagovala tvitom koji nije mogao da bude jasniji.
"Jebite se oboje". - Ovo neće biti poslednje reči sestara,
niti njihov poslednji umetnički izraz.
Matriks je potpuno prisvojen,
sve do reklamiranja automobila
tokom najvećeg sportskog događaja u SAD-u, Superboula.
Reći ću vam zašto sam ovde.
Svet luksuza nam je stavljen pred oči
kako bi nas zaslepeo da ne vidimo istinu.
Mi samo želimo auto...
Uzmite plavi ključ i vratićete se u luksuz kakav poznajete.
Uzmite crveni ključ i nikad više nećete gledati luksuz na isti način.
Lana je režirala poslednji nastavak onoga što je postalo tetralogija,
nastavljajući sestrin inat zbog pogrešnog tumačenja vrednosti Matriksa.
"Matriks: Uskrsnuće" je izašao 2021.
Šta sada? Stvari su se promenile. Tržište je zahtevno.
Sigurno razumete zašto je naš partner, Vorner Bros,
odlučio da snimi nastavak trilogije.
Molim?
Znam da si rekao da je priča za tebe završena.
Ali priče se nikad ne završavaju, zar ne?
Baš kao i u stvarnom svetu,
radnja u filmu događa se 20 godina nakon prethodnog nastavka.
Ovaj put je Matrica reprogramirana u lakšem, pop stilu,
a znatno manje u sajberpank stilu, kako bi lakše kontrolisala ljude.
Zvuk je i dalje psihodeličan, sa "Vajt rebit" Džeferson Erplejna.
Vaskrsao i depresivan,
Neo je sad programer video igara za kompaniju u vlasništvu Vorner brosa.
I sada trilogija više nije ništa drugo
nego serija igara unutar Matrice.
Toliko popularnih,
da kompanija želi da natera Nea da napravi četvrtu epizodu.
I opet promeni svet igara.
Mislio sam da bi bilo zabavno uključiti sebe
i svoja iskustva u jadnog Tomasa Andersona.
Obojeni izgled analitičara,
računarski štreberi...
Ja sam štreber! Gde mi je mašina?
Mokasine g. Smita...
G. Andersone!
Različitost radnika Deus Makine, marketinški hipsteri...
Matriks je očigledno zasnovan na... - Trans uverenjima.
Kripto fašizmu.
To je metafora... - Za kapitalističko iskorišćavanje.
I oni su iz generacije Matriksa.
Ali odlučili su da budu deo sistema.
Uz sve te priče unutar priča,
Lana razotkriva golu istinu: Uvalili smo se do grla u Matricu.
Uzeli su tvoju priču,
nešto što je mnogo značilo ljudima poput mene,
i pretvorili je u nešto trivijalno.
Ono što Matriks radi,
naoružava svaku ideju, svaki san,
sve što nam je važno.
Ali iznad svega, film je prilika da Lana vrati
ono što je oduvek bilo srce Matriksa,
ali i celokupnog opusa sestara Vačovski - vrednost ljubavi.
Ljubav ujedinjuje ljude, ko god oni bili,
a istovremeno može da bude i oružje emancipacije i bune.
Jesmo li se već sreli?
Buntovna ljubav Triniti i Nea u Matriksu može da se nađe
u svim ostalim filmovima sestara Vačovski. U filmu "Skok",
strast dve junakinje Vajolet i Korki,
omogućava im da pobegnu iz sveta kojim upravljaju muškarci
i nadiđu svoje stanje.
Dosta mi je.
Želim novi život.
Vidim ono što sam čekala, ali ne mogu to sama.
U "Spid rejseru", adaptaciji kultne japanske anime,
koja je pretvorena u eksperimentalni film,
Spid i Triksi se udružuju u borbi protiv destruktivne moći novca.
Vi govorite da vozim bolje od većine muškaraca.
Sada je vreme da to dokažeš. - Zašto ne?
Preopasno je.
Za mene, ali ne za tebe, zar ne?
Iste teme vidljive su kod buntovničkih parova
u filmu "Atlas oblaka", u svim njihovim kombinacijama.
To su i Jupiter i Kejn u filmu "Jupiter - uzdizanje",
u borbi da spase čovečanstvo.
I osam likova u Netfliksovoj seriji "Osmo čulo",
spojeno je kroz prostor i vreme.
Šta god odlučiš, nećeš to morati da učiniš sama.
Čak i ljudi i mašine mogu da se spoje.
Matriks 3, treći nastavak,
vodi primirje između ljudi i mašina.
Rediteljke ne smatraju transhumanizam "trans" humanizmom.
Spasavanje Triniti u "Matriks Uskrsnuću"
vodi "trans" filozofiju prema logičnom zaključku.
Jesi li spremna? -Da.
Uz efekte, junakinju spasavaju kombinovane snage ljudi,
programa i mašina, koji savršeno deluju zajedno.
Ne!
Zaustavite ih!
Transrodstvo, iako transagresivno,
postoji u filmovima sestara Vačovski
kao i prefiks "trans", od samih početaka.
A Matriks tetralogija je njegov zaštitni znak.
Lanu kritički gledaju
zbog naših trans stavova i prelaza.
To je dobro, jer je to odličan podsetnik
da umetnost nikad nije statična.
I dok su ideje o identitetu i transformaciji ključne komponente
našeg rada, glavni temelj je da su sve ideje začete u ljubavi.
Lana i Lili ne prestaju da pričaju tečne priče,
koje podmeću društvene kodove. Dok ne promene vrednosti,
poput poljupca Triniti i Nea, koji podseća na jednu bajku.
Čuješ li me?
Volim te.
Ali ovaj put princeza budi uspavanog lepotana.
"Matriks Uskrsnuće" ujedinjuje Triniti i Nea poslednji put.
Elektronični, androgeni junaci čija ljubav je
promenila mašine u prva tri nastavka.
Glumci Keri-En Mos i Kijanu Rivs su ostarili.
Ali način na koji se gledaju je dirljiv, realističan.
Imate osećaj kao da se menjaju,
da se njihova fizička tela predaju digitalnim.
Kao da su, s vremenom, poneli deo Matrice sa sobom.
Digitalne polovine njihovih lica poprimaju beskonačnu dimenziju.
U par navrata njih dvoje posmatraju jato ptica
kako lete u formaciji.
Ta jata, koja podsećaju na oznake, imaju jedinstvenu strukturu.
Što ih je više,
manji je uticaj pojedinca na grupu
i manja je šansa da se grupa razbije marginalnim pokretom.
Lana, Lili, Neo i Triniti pozivaju nas da prodrmamo ponašanje masa,
da krenemo u nepoznato da destabilizujemo Matricu
i ponovno razmislimo o našem digitalnom svetu.
Videćemo šta će naredne generacije misliti o stvarnosti.
Večerao sam kod prijatelja, on ima decu.
Nisu gledali film Matriks.
Počinjem da im pričam da je glavni lik u virtuelnom svetu
i otkriva da postoji stvarni svet,
i počinje da ispituje šta je stvarno, a šta nije.
I želi da zna šta je stvarno.
A devojčica me je pitala: "Zašto?"
"Kako to misliš", pitao sam je. "Koga briga da li je stvarno", kaže ona.
Zašto te nije briga da li je stvarno?
"Nije me briga", odgovori ona.
MEDIATRANSLATIONS